Edward Dmytryk
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmskapere
Edward Dmytryk var en amerikansk filmregissør. Han var født i Canada, men vokste opp i San Francisco og Los Angeles.
Dmytryk begynte som filmklipper, regidebuterte i 1935 og gjorde seg bemerket med Hitler's Children (1943). Deretter fulgte kriminaldramaene som er blant hans beste filmer: Murder My Sweet (1944), Cornered (1946) og Crossfire (1947).Han ble svartelistet i Hollywood og arbeidet noen år i England. Etter å ha navngitt noen av sine kolleger, fikk han igjen arbeide i USA. The Caine Mutiny (Mytteriet på Caine, 1954), med Humphrey Bogart, ble en stor kinosuksess, og han laget senere filmer som The Left Hand of God (Det store spill, 1955) og The Young Lions (Unge løver, 1957); sistnevnte med Marlon Brando.Dmytryk underviste i film ved University of Southern California fra 1981. Selvbiografien It's a Hell of a Life But Not a Bad Living kom i 1979. Han fikk to Oscar-nominasjoner: Crossfire (beste regi) og The Caine Mutiny (beste film). Les mer i Store norske leksikon Film i USA